1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. 819 της 16 Μαϊου/20 Ιουλ. 1972 (ΦΕΚ Β΄ 507) Περί εγκρίσεως κανονισμού μελέτης εκτελέσεως έργων του Ινστιτούτου Ωκεανογραφικών και Αλιευτικών Ερευνών Ι.ΩΚ.Α.Ε. Έχοντες υπ’ όψιν: 1)Τας διατάξεις του άρθρ. 171 του Ν.Δ. 420/1970 «Αλιευτικός Κώδιξ». 2)Τας διατάξεις του Ν.Δ. 1038/1971 «περί τροποποιήσεως και συμπληρώσεως διατάξεων του Ν.Δ. 420/1970 «περί αλιευτικού κώδικος», και ιδόντες το επείγον της ανάγκης της εκτελέσεως διαφόρων έργων δια την στέγασιν των εγκαταστάσεων του Ινστιτούτου Ωκεανογραφικών και Αλιευτικών Ερευνών (Ι.ΩΚ.Α.Ε.), αποφασίζομεν: Εγκρίνομεν τον Κανονισμόν μελέτης και εκτελέσεως έργων του Ινστιτούτου Ωκεανογραφικών και Αλιευτικών Ερευνών (Ι.ΩΚ.Α.Ε.) ως ακολούθως: Ανάθεσις Μελετών Άρθρ.1.-1.Η ανάθεσις εκπονήσεως των μελετών των έργων των εκτελουμένων υπό του Ι.ΩΚ.Α.Ε. γίνεται κατόπιν αποφάσεως του Διοικητικού Συμβουλίου αυτού τηρουμένης της διαδικασίας της καθοριζομένης υπό του ισχύοντος κανονισμού αναθέσεως μελετών του προγράμματος Δημοσίων Επενδύσεων. 2.Αι εκπονηθείσαι μελέται εγκρίνονται τελικώς υπό του Διοικητικού Συμβουλίου. 3.Οι τελικοί λογαριασμοί αμοιβής των μελετητών εγκρίνονται επίσης τελικώς υπό του Διοικητικού Συμβουλίου. Νομοθεσία διέπουσα την εκτέλεσιν των έργων Άρθρ.2.-Η διέπουσα την εκτέλεσιν των έργων Νομοθεσία είναι: 1.Ο παρών κανονισμός ο οποίος καθορίζει τας βασικάς παρεκκλίσεις από τας κειμένας διατάξεις του Νόμου περί εκτελέσεως Δημοσίων έργων. 2.Η Γενική Συγγραφή Υποχρεώσεων έργων εκτελουμένων υπό του Ι.ΩΚ.Α.Ε., δια της οποίας ρυθμίζονται αι εκάστοτε λεπτομέρειαι εφαρμογής του παρόντος Κανονισμού, και ως αύτη ήθελε εγκριθή τελικώς υπό του Διοικητικού Συμβουλίου. 3.Η ειδική Συγγραφή Υποχρεώσεων δια της οποίας ρυθμίζονται αι εκάστοτε λεπτομέρειαι εφαρμογής της ανωτέρω Γενικής Συγγραφής υποχρεώσεων αι αφορώσαι εις εν συγκεκριμένον έργον, και ως αύτη εγκρίνεται εκάστοτε υπό του Διοικητικού Συμβουλίου. 4.Ο Νόμος 5367/1932 εκτελέσεως Δημοσίων Έργων μετά των εκτελεστικών αυτού δ/των και ερμηνευτικών εγκυκλίων ή διατάξεων του Υπουργείου Δημοσίων Έργων των τε εν ισχύϊ κατά την υπογραφήν της εκάστοτε συμβάσεως και των τυχόν εκδοθησομένων κατά την διάρκειαν της εργολαβίας μέχρι και της οριστικής παραλαβής του έργου, και εφ’ όσον αι ως άνω διατάξεις δεν αντίκεινται εις τους όρους του παρόντος κανονισμού, της Γενικής Συγγραφής Υποχρεώσεων, ως και της Ειδικής τοιαύτης. Επίλυσις διαφορών Άρθρ.3.-Πάσα μεταξύ των συμβαλλομένων μερών διαφορά, προκύπτουσα είτε εξ ερμηνείας και εκτελέσεως της συμβάσεως λύεται κατά τας διατάξεις του άρθρ. 2 του Α.Ν. 1966/39 τας υπό του Νόμου τούτου προβλεπομένας αρμοδιότητας του Συμβουλίου Δημοσίων Έργων και του Υπουργού των συγκοινωνιών, ασκών αντιστοίχως το Διοικητικόν Συμβούλιον του Ι.ΩΚ.Α.Ε. και ο Υπουργός Πολιτισμού. (Μετά την σελ. 298,721) Σελ. 298,75 Τεύχος 464-Σελ.65 Εκτέλεσις των έργων  κατόπιν Δημοσίου Διαγωνισμού Άρθρ.4.-1.Αι συμβάσεις δια την εκτέλεσιν των έργων συνομολογούνται κατόπιν Δημοσίου Διαγωνισμού μεταξύ περιωρισμένου αριθμού πτυχιούχων εργολάβων Δ.Ε., παρεχόντων ασφαλείς ουσιαστικάς εγγυήσεις περί της καλής και εμπροθέσμου εκτελέσεως, οριζομένων δι’ αποφάσεως του Διοικητικού Συμβουλίου. 2.Η προς τους εργολάβους τούτους απευθυνομένη επί αποδείξη πρόσκλησις δια την συμμετοχήν εις τον διαγωνισμόν, δέον όπως επιδοθή εις αυτούς τουλάχιστον είκοσι ημέρας προ της ημέρας διεξαγωγής του διαγωνισμού. 3.Ως σύστημα δημοπρασίας εκλέγεται εκάστοτε εν εκ των προβλεπομένων υπό του Νόμου περί εκτελέσεως Δημοσίων έργων, κατόπιν σχετικής αποφάσεως του Διοικητικού Συμβουλίου, κατά παρέκκλισιν των σχετικών διατάξεων περί του τρόπου καθορισμού του συστήματος δημοπρατήσεως επί τη βάσει του ύψους του προϋπολογισμού μελέτης. Ο τρόπος διεξαγωγής της Δημοπρασίας δέον όπως αναγράφεται λεπτομερώς εν τη διακηρύξει του έργου. 4.Η έγκρισις, ακύρωσις, ή μερική επανάληψις της Δημοπρασίας γίνεται τελικώς υπό του Διοικητικού Συμβουλίου εφ’ όσον η αξία του έργου κατά την μελέτην δεν υπερβαίνει το 1.000.000 δραχμών. Άνω του ποσού τούτου απαιτείται απόφασις του Υπουργού Πολιτισμού και Επιστημών εκδιδομένης προτάσει του Διοικητικού Συμβουλίου. 5.Επί υποβληθεισών ενστάσεων αποφαίνεται τελικώς ο εκάστοτε κατά τα ανωτέρω αρμόδιος δια την έγκρισιν των πρακτικών της δημοπρασίας. Κανονισμός νέων τιμών Άρθρ.5.-Το πρωτόκολλον κανονισμού τιμών νέων μονάδων εργασιών εγκρίνεται τελικώς υπό του Συμβουλίου Διοικήσεως. Τροποποίησις του Προϋπολογισμού Άρθρ.6.-1.Οι συγκριτικοί πίνακες εγκρίνονται τελικώς υπό του Διοικητικού Συμβουλίου και εφ’ όσον η επερχομένη συνολικώς μέχρι της στιγμής εκείνης συνολική αύξησις εις την δαπάνην του έργου δεν υπερβαίνει το εν εκατομμύριον πέραν της αρχικής τοιαύτης, άλλως απαιτείται Υπουργική απόφασις εκδιδομένη προτάσει του Διοικητικού Συμβουλίου. Σελ. 298,76 Τεύχος 464-Σελ.66 2.Επιτρέπεται αύξησις της δαπάνης του έργου είτε αύτη προέρχεται εκ της μεταβολής των ποσοτήτων των διαφόρων εργασιών, είτε εκ της εκτελέσεως απροβλέπτων εργασιών μέχρι ποσοστού 50% της συμβατικής τοιαύτης του εργολάβου υποχρεουμένου εις την εκτέλεσιν των ανωτέρω καθ’ υπέρβασιν εργασιών. Επίσης επιτρέπεται η μείωσις της συνολικής δαπάνης των εργασιών ως ανωτέρω, κατά ποσοστόν 50% της συμβατικής τοιαύτης, άνευ ιδιαιτέρας αποζημιώσεως του εργολάβου εκ της αιτίας ταύτης. Παραλαβαί Άρθρ.7.-1.Τα πρωτόκολλα προσωρινής και οριστικής παραλαβής εγκρίνονται τελικώς υπό του Διοικητικού Συμβουλίου. 2.Αι επιτροπαί παραλαβής συνιστώνται δι’ αποφάσεως του Διοικητικού Συμβουλίου. 3.Επί τυχόν ενστάσεων κατά των πρωτοκόλλων παραλαβής αποφαίνεται τελικώς το Διοικητικόν Συμβούλιον. Πιστοποίησις εργασιών Άρθρ.8.-1.Αι πληρωμαί του εργολάβου εκτελούνται τμηματικώς κατά την πρόοδον των εργασιών και πάντοτε δι’ ανακεφαλαιωτικών πιστοποιήσεων εκδιδομένων κατά χρονικά διαστήματα καθοριζόμενα εκάστοτε υπό της οικείας συμβάσεως. 2.Αι πιστοποιήσεις συντασσόμεναι υπό της Τεχνικής Υπηρεσίας του Ι.ΩΚ.Α.Ε., βάσει επιμετρήσεως των εκτελεσθεισών εργασιών, των εισκομισθέντων υλικών και των αντιστοίχων συμβατικών τιμών, υπόκεινται εις την έγκρισιν του Διοικητικού Συμβουλίου. 3.Αι δαπάναι των έργων ενεργούνται: α)Δια τακτικών χρηματικών ενταλμάτων εκδιδομένων επ’ ονόματι των δικαιούχων επί τη βάσει των εκδιδομένων λογαριασμών εις βάρος του προϋπολογισμού του Ι.ΩΚ.Α.Ε. β)Δια χρηματικών εντολών εκδιδομένων εις βάρος του λογαριασμού Δημοσίων Επενδύσεων επ’ ονόματι του υπαλλήλου του Ι.ΩΚ.Α.Ε., κατά τας κειμένας διατάξεις. 13.Ζ.ι.1 Ινστιτούτο Ωκεανογραφικών και Αλιευτικών Ερευνών (Ι.ΩΚ.Α.Ε.)